stanford-oval/wikipedia huggingface dataset:
Monacon Grand Prix 2017
Rengasseokset

Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat märälle radalle. Pirelli valitsi kauden kuudenteen osakilpailuun kuivan kelin rengasseoksista violettiraitaiset ultrapehmeät renkaat, punaraitaiset superpehmeät renkaat sekä keltaraitaiset pehmeät renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.
Grand Prix -viikonloppu > Torstain harjoitukset

Muista kauden kilpailuista poiketen Monacossa ensimmäinen harjoituspäivä pidetään torstaisin, eikä perjantaisin ajeta ollenkaan. Ensimmäisissä harjoituksissa nopein oli Mercedes -kuljettaja Lewis Hamilton. Toiseksi nopein oli Sebastian Vettel ennen Max Verstappenia ja Valtteri Bottasta.
Torstain toisissa harjoituksissa nopein oli Sebastian Vettel, Daniel Ricciardo oli toiseksi nopein 0,487 sekuntia perässä ja Kimi Räikkönen kolmas 0,563 Vetteliä hitaampana. Williamsin Lance Strollin ajautui seinään, kun hänen auton perä lähti irti kolmosmutkassa. Harjoitukset keskeytettiin tämän seurauksena.
Grand Prix -viikonloppu > Kilpailu > Kilpailun tulokset

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 5 |  Sebastian Vettel | Ferrari | 78 | 1:44.44,340 | 2 | 25 |
| 2. | 7 |  Kimi Räikkönen | Ferrari | 78 | +3,145 | 1 | 18 |
| 3. | 3 |  Daniel Ricciardo | Red Bull Racing-TAG Heuer | 78 | +3,745 | 5 | 15 |
| 4. | 77 |  Valtteri Bottas | Mercedes | 78 | +5,517 | 3 | 12 |
| 5. | 33 |  Max Verstappen | Red Bull Racing-TAG Heuer | 78 | +6,199 | 4 | 10 |
| 6. | 55 |  Carlos Sainz | Toro Rosso-Renault | 78 | +12,038 | 6 | 8 |
| 7. | 44 |  Lewis Hamilton | Mercedes | 78 | +15,801 | 13 | 6 |
| 8. | 8 |  Romain Grosjean | Haas-Ferrari | 78 | +18,150 | 8 | 4 |
| 9. | 19 |  Felipe Massa | Williams-Mercedes | 78 | +19,445 | 14 | 2 |
| 10. | 20 |  Kevin Magnussen | Haas-Ferrari | 78 | +21,443 | 11 | 1 |
| 11. | 30 |  Jolyon Palmer | Renault | 78 | +22,737 | 16 |  |
| 12. | 31 |  Esteban Ocon | Force India-Mercedes | 78 | +23,725 | 15 |  |
| 13. | 11 |  Sergio Pérez | Force India-Mercedes | 78 | Kolari (Kvjat) | 7 |  |
| 14.† | 26 |  Daniil Kvjat | Toro Rosso-Renault | 71 | Kolari (Pérez) | 9 |  |
| 15.† | 18 |  Lance Stroll | Williams-Mercedes | 71 | Öljynpaine | 17 |  |
| Kesk. | 2 |  Stoffel Vandoorne | McLaren-Honda | 66 | Ulosajo | 12 |  |
| Kesk. | 9 |  Marcus Ericsson | Sauber-Ferrari | 63 | Ulosajo | 19 |  |
| Kesk. | 22 |  Jenson Button | McLaren-Honda | 57 | Kolari (Wehrlein) | Varikko |  |
| Kesk. | 94 |  Pascal Wehrlein | Sauber-Ferrari | 57 | Kolari (Button) | 18 |  |
| Kesk. | 27 |  Nico Hülkenberg | Renault | 15 | Vaihdelaatikkovaurio | 10 |  |
Lähde:
Kuljettaja keskeytti, mutta sai tuloksen ajettuaan yli 90 % kilpailusta.
Sergio Pérez sai 10 sekunnin aikarangaistuksen kolarin aiheuttamisesta.
Pascal Wehrlein sai 5 sekunnin aikarangaistuksen vaarallisesta ajosta varikkosuoralla (engl. unsafe release).
Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Jenson Buttonin uran viimeinen kilpailu.
Naulajärvi

| Naulajärvi |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Jällivaara
Koordinaatit:  66°46′32″N, 21°13′38″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Naulajoen valuma-alue
Laskujoki:  Naulajoki Lompolojärveen
Järvinumero:  SE741851-173819
Mittaustietoja
Pinnankorkeus:  373 m  mpy. 
Pituus:  1,711 km  
Leveys:  1,171 km  
Rantaviiva:  5,021 km  
Pinta-ala:  1,317 km²  
Valuma-alue:  10,51 km²  
Keskivirtaama:  noin 0,2 m³/s  
Saaria:  2
 fiNaulajärvi 
Naulajärvi on Ruotsissa Norrbottenissa Jällivaaran kunnassa sijaitseva järvi, joka kuuluu Rånejoen vesistöön.
Maantietoa

Naulajärvi on 1,7 kilometriä pitkä, 1,2 kilometriä leveä ja sen pinta-ala on 132 hehtaaria eli 1,32 neliökilometriä. Se sijaitsee Nattavaaralta 8 kilometriä koilliseen. Kauempana idässä kohoaa Naulavaara, joka kohoaa maastossa 45 metrin korkeuteen. Järven ympäristö on alavaa ja tasaista, vaikka järven länsipuolelta kulkee harjujakso etelästä pohjoiseen päin. Alue moreenipeitteelle muodostunutta suomaata, jonka pohjoispuolta kutsutaan Naulavuomaksi ja eteläpuolta Hukanvuomaksi. Järvessä on yksi pahoin soistunut saari, jonka halkaisija on 170 metriä, ja toinen pienempi suosaari. Järven kaikkia rantoja kiertää hetteikköinen suovyöhyke ja monessa suunnassa aukeaa avosuo. Järvi vaikuttaa ilmakuvien perusteella olevan rannoiltaan matala, sillä niitä kiertää leveä vesikasvillisuuden vyöhyke järven ympäri. Länsirannan vierestä kulkevan harjun päällä on etelästä tieltä alkava polku, mutta järvelle ei tule muuten tietä. Järvi on rakennuksista täysin autio.
Luontoarvoja

Valuma-alueen maaperän yleisimmät maalajit ovat moreeni (49,2 %), turve (6,5 %), hiekka tai sora (1,4 %), siltti (2,8 %) ja kallio (10,0 %). Muut alueet ovat erilaisia vesistöjä.
Vesistösuhteet

Naulajärvi kuuluu Rånejoen vesistössä (päävesistötunnus 7) Rånejoen sivujoen Venetjoen valuma-alueeseen . Venetjoen valuma-alueen pinta-ala on noin 424 neliökilometriä (km²), joka on noin 10 % koko vesistön 4 207 km² pinta-alasta. Venetjoen keskivirtaama (MQ) sen joensuussa on 4,6 m³/s . Naulajärvi on Naulajoen lähdejärvi ja sen valuma-alueen pinta-ala on 10,51 km². Järven keskivirtaama arvioidaan olevan 0,16 m³/s . Järveen tulee vain kaksi kartoissa merkittyä puroa. Itäinen laskee Naulavaaran juurelta lyhyenä purona suon läpi järveen. Itäinen laskuoja alkaa 600 metrin päässä Vuomajärvestä ja laskee Naulajärven länsirantaan. Puron valuma-alueella sijaitsevat lisäksi, Kenttäjärvi, josta tulee oma laskupuro, Ahopäänjärvi sekä vielä muutama lampi lisää. Laskujoki Naulajoki alkaa etelärannasta ja se virtaa aluksi yli kolme kilometriä etelään, jossa siihen yhtyy idästä tuleva Karkulasjoki. Naulajoki jatkaa sitten länteen ja laskee Lompolojärveen, josta vesireitti jatkaa Nattajokena Venetjokeen pari kilometriä Nattavaaran luoteispuolella. Venetjoki puolestaan yhtyy Rånejokeen aivan Nattavaaran itäpuolella. Rånejoki laskee Perämereen Råneåssa Luulajassa.
Lähteitä > Huomautuksia

1 2  Järven virtaamana luusuassa on käytetty vesistöviranomaisten vuosina 1981–2010 julkaisemien kuukausittain laskettujen keskivirtaamien keskiarvoa.
Nam Định

| Nam Định |
| --- | --- |
 Kirkko kaupungin keskustassa
 Nam Định
 Koordinaatit: 20°25′12″N, 106°10′6″E 
Valtio:  Vietnam
Maakunta:  Nam Định
Väkiluku (1999):  160 000
Infobox OKVirheellinen NIMI-arvo: 
Nam Định on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 160 000 asukasta. Se sijaitsee 90 kilometriä Hanoista.
Aiheesta muualla

Kuvia tai muita tiedostoja aiheesta Nam Định Wikimedia Commonsissa
Nam prik

Nam prik -kastiketta kupissa (etualalla) kasvisten kanssa.
Nam prik on thaimaalainen kastike, jota käytetään monissa thaimaalaisen keittiön ruokalajeissa.
Thain kielellä nam viittaa veteen ja prik chiliin. Nimi tarkoittaa siis vapaasti kääntäen chilivettä. Kastikkeen valmistamiseen käytetään nimen mukaisesti pilkottuja punaisia chilipippureja siemenineen. Sen muita tärkeitä aineosia ovat limettimehu, kalakastike, valkosipuli ja sokeri. Muita ainesosia, kuten munakoisoa, katkarapuja tai pähkinöitä, saatetaan käyttää ajoittain tarkemmasta reseptistä riippuen. Kastikkeella on useita eri reseptejä ja useita eri paikallisia muotoja.
Nam prik -kastikkeella on pitkä historia. Toisin kuin esimerkiksi eteläaasialaista currya, nam prik -kastiketta on joskus pidetty kotoperäisenä thaimaalaisena reseptinä. Tosin senkin perusraaka-aine chili ei ole kotoperäinen Kaakkois-Aasialainen tuote, vaan se on saapunut alueelle läntiseltä pallonpuoliskolta. Nam prik on nykyisen thaimaalaisen keittiön käytetyin kastike ja chilin saapuminen alueelle lienee näin muuttanut perinteistä thaimaalaista keittiötä huomattavasti.
Aiheesta muualla

Kuvia tai muita tiedostoja aiheesta Nam prik Wikimedia Commonsissa
Miss Martian

Miss Martian (suom. Neiti Marsilainen) oikealta nimeltään M'gann M'orzz eli Megan Morse on DC Comicsin sarjakuvissa esiintyvä supersankaritar. Hahmo esiintyi ensimmäisen kerran Teen Titans #37 tarinassa elokuussa 2006 ja hänet loivat Geoff Johns ja Tony S. Daniel. Hahmo on tullut tunnetuksi yhtenä Teinititaanien jäsenistä. Hahmo on nimetty entisen Marvel Comics -sarjakuvatoimittajan Ben Morsen vaimon Meganin mukaan.
Muussa mediassa > Animaatio

Miss Martian esiintyi Young Justice animaatiosarjassa, jossa häntä ääninäytteli Danica McKellar. Tämä versio on Metsästäjän Marsista veljentytär, joka on Maan vuosissa 48-vuotias ja Marsin biologisten standardien mukaan 16-vuotias ja hänellä on kaksitoista sisarta, ja alun perin hän piilotti valkoisen marsilaisen perintönsä vihreän marsilaisen muodon kautta, joka perustui hänen suosikkisarjansa Hello Megan! päähenkilöön. Hän aloitti myöhemmin suhteen Superboyn kanssa ja meni lopulta naimisiin tämän kanssa.
Miss Martian esiintyi vuoden 2015 DC Super Hero Girls nettisarjassa, jossa häntä ääninäytteli Cristina Pucelli. Sarjassa hänet esiteltiin ujona supersankarien koulun oppilaana ja Killer Frostin, Lady Shivan ja Tähtisafiirin kämppäkaverina.
Miss Martian esiintyi animaatioelokuvassa Justice League vs. the Fatal Five, jossa häntä ääninäytteli Daniela Bobadilla. Tämä versio on alun perin Oikeuden Puolustajien liittolainen, ennen kuin hän sai jäsenyyden autettuaan heitä voittamaan Fatal Fiven.
Miss Martian esiintyi cameo-roolissa animaatioelokuvissa Scooby-Doo! WrestleMania Mystery ja Teen Titans Go! To the Movies sekä Teen Titans Go! sarjan jaksossa "Let's Get Serious".
Muussa mediassa > Televisiossa

Miss Martian esiintyi Supergirl -televisiosarjassa, jossa häntä esitti Sharon Leal. Vastauksena kauhuihin, joita valkoiset marsilaiset tekivät vihreitä marsialaisia ​​vastaan, tämä versio auttoi jälkimmäisiä ennen pakenemista Maahan, missä hän piileskeli 300 vuotta. Nykyhetkellä hän kohtaa J'onn J'onzzin ​​osallistuessaan Ruletin alien-taistelukerhoon, mutta yrittää pitää hänet poissa syyllisyydestä siitä, mitä hänen sukulaisensa teki, kunnes hänet pakotetaan antamaan hänelle verensiirto Parasiitin hyökättyä hänen kimppuun ja muuttaen hänet vähitellen valkoiseksi marsilaiseksi. Kohtaamisen yhteydessä M'gann ei vastusta, toivoen J'onnin tappavan hänet, mutta hän vangitsee hänet sen sijaan Extranormal Operations -osaston (DEO) päämajaan. Lopulta hän antaa hänelle anteeksi sen, mitä valkoiset marsilaiset tekivät ennen kuin hän palasi Marsiin muodostaakseen valkoisen marsilaisen vastarintaliikkeen valkoisten marsilaisten sortoa vastaan.
Videopeleissä

Miss Martian esiintyi pelattavana hahmona Young Justice: Legacy -pelissä, jossa häntä ääninäytteli Danica McKellar.
Miss Martian esiintyi pelattavana hahmona Lego Batman 3: Beyond Gotham -pelissä, jossa häntä ääninäytteli Laura Bailey.
Miss Martian esiintyi pelattavana hahmona Lego DC Super Villains -pelissä.
Käännös suomeksi
Vapausaste

Vapausasteet merkitsevät monilla tieteenaloilla johonkin systeemiin liittyviä parametreja, jotka voivat vaihdella toisistaan riippumatta, tai tällaisten parametrien lukumäärää. Esimerkiksi tason pisteellä on sijaintinsa suhteen kaksi siirtoliikkeen vapausastetta: sen kaksi paikkakoordinaattia. Kohteella, joka ei ole pistemäinen, voi olla enemmänkin vapausasteita, jotka liittyvät esimerkiksi sen asentoon.
Matematiikassa vapausasteen käsitettä vastaa muodollisesti moniston tai variston dimensio, ulottuvuuksien lukumäärä. Vapausasteen käsitettä käytetään dimension sijasta varsinkin silloin, kun systeemiä kuvaava monisto tai varisto on vain implisiittisesti määritelty.
Vapausasteen käsite esiintyy myös seuraavilla aloilla:
Vapausaste mekaniikassa, toisistaan riippumattomien liikkeiden lukumäärä, joita kappale voi suorittaa, tai useista kappaleista koostuvan mekanismin tapauksessa sen eri osien välisten toisistaan riippumattomien suhteellisten liikkeiden lukumäärä
Vapausasteet statistisessa mekaniikassa ja termodynamiikassa, molekyylien tai muiden hiukkasten erisuuntaisten etenemis-, pyörimis- ja värähdysliikkeiden komponentit
Vapausasteet tilastotieteessä, tilastollisia muuttujia, jotka voivat vaihdella toisistaan riippumatta
vapausasteprobleema liittyy moottorin hallintaan, kun sillä on suuri joukko vapausasteita.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Degrees of freedom
Motion City Soundtrackin diskografia

| 0 | 1 | 2 |
| --- | --- | --- |
 MCS vuonna 2012
Julkaisut
| ↙Studioalbumit | 6 |  |
| ↙Livealbumit | 1 |  |
| ↙EP:t | 5 |  |
| ↙Singlet | 21 |  |
| ↙Musiikkivideot | 15 |  |
Motion City Soundtrack on yhdysvaltalainen pop-punkyhtye Minneapolisisista, Minnesotasta. Yhtye on julkaissut kaksi pitkäsoittoa Epitaph Recordsin kautta. Kolmas pitkäsoitto "Even If It Kills Me" julkaistiin 18. syyskuuta 2007.
Albumit

I Am The Movie (2003)
Commit This To Memory (2005)
Even If It Kills Me (2007)
My Dinosaur Life (2010)
Go (2012)
Panic Stations (2015)
Livealbumit

Spotify Sessions (2013)
EP:t

Kids For America (2000)
Back To The Beat (2000)
Live at Lollapalooza 2007: Motion City Soundtrack (2007)
Acoustic EP (2008)
Making Moves 7'' (2012)
Singlet

Promenade / Carolina (1999)
The Future Freaks Me Out (2003)
My Favourite Accident (2003)
Everything Is Alright (2005)
Hold Me Down (2006)
L.G. FUAD (2006)
Broken Heart (2007)
This Is For Real (2007)
It Had to Be You (2008)
Fell in Love Without You (Acoustic) (2008)
Disappear (2009)
Her Words Destroyed My Planet (2009)
A Lifeless Ordinary (Need a Little Help) (2010)
True Romance (2012)
Timelines (2012)
Inside Out (2013)
TKO (2015)
Lose Control (2015)
It's a Pleasure to Meet You (2015)
Singlet > Promosinglet

When "You're" Around (2005)
Attractive Today (2006)
Splitit

Promenade/Caroline (1999)
Motion City Soundtrack / Schatzi (2003, Schatzi)
Matchbook Romance / Motion City Soundtrack (2004, Matchbook Romance)
Motion City Soundtrack / Limbeck (2004, Limbeck)
Wait So Long / Disappear (2011, Trampled By Turtles)
(Sort Of) A Song for Patsy Cline / It's (Sort Of) A Pleasure to Meet You (2015, The Wonder Years)
Demot

I Am The Movie (2002)
Musiikkivideot

| Vuosi | Kappale | Ohjaaja(t) |
| --- | --- | --- |
| 2003 | "The Future Freaks Me Out" | Andrew Carranza |
| 2003 | "My Favorite Accident" | Andrew Carranza |
| 2005 | "Everything is Alright" | Christopher Mills, Chris Grismer |
| 2006 | "Hold Me Down" | Matt McDermitt |
| 2006 | "L.G. Fuad" | Josh Thacker |
| 2007 | "Broken Heart" | Jesse Cain |
| 2007 | "This is For Real" | Jay Martin |
| 2008 | "It Had to Be You" | Lauren Simpson |
| 2008 | "Fell in Love Without You" (Acoustic) | Jesse Cain |
| 2009 | "Disappear" | Jesse Cain |
| 2010 | "Her Words Destroyed My Planet" | Isaac Rentz |
| 2010 | "A Lifeless Ordinary (Need a Little Help)" | Shane Nelson |
| 2012 | "True Romance" | Jesse Cain |
| 2015 | "Lose Control" | Dan Huiting |
| 2015 | "It's a Pleasure to Meet You" | David Prindle |
Nakke Nakuttaja
Sarjakuvat

Animaatiohahmona aloittanut Nakke Nakuttaja esiintyi myös sarjakuvissa jo vuodesta 1942 (Dell, New Funnies). Yhdysvalloissa ilmestyi vuosina 1952–1984 Nakke Nakuttajan oma sarjakuvalehti. Pogo-sarjakuvan luoja Walt Kelly piirsi 1946 yhden Nakke-tarinan. Myös Mikki Hiiri -piirtäjänä tuttu Paul Murry on piirtänyt Nakkea. Tanskalainen Freddy Milton toi Naken hahmoon uutta puhtia 1970-luvulla.
Nakke Nakuttajalla oli Suomessa oma sarjakuvalehti Nakke, joka ilmestyi vuosina 1955–1992. Se palasi hetkeksi myyntiin 2000-luvulla. Lisäksi kustantaja Semic julkaisi Freddy Miltonin Nakke-albumit 1: Möykky tulee (1979), 2: Iloiset pisarat (1980), 3: Matka Bamalamaan (1987) ja 4: Monessa mukana (1989).
Aiheesta muualla

Knudde, Kjell: Walter Lantz, (27 April 1899 – 22 March 1994, USA) Lambiek Comiclopedia.  17.11.2018. Viitattu 24.11.2018 (englanniksi).
JohnK: 50s Woody, Conservative Control and Style John K Cartoon Stories.  27.9.2008. Viitattu 24.11.2018 (englanniksi).
Milana Misic

| Milana Misic |
| --- | --- |

Henkilötiedot
Koko nimi:  Anna-Maria Milana Mišić-Puukari (alk. Salminen o.s. Mišić)
Syntynyt: 23. lokakuuta 1970 (ikä 53) Espoo
Ammatti:  laulaja, optikko
Vanhemmat:  Laila Kinnunen   Milan Mišić
Puoliso:  Juha-Pekka Pusa (vih. )
Muusikko
Aktiivisena:  1991–
Tyylilajit:  iskelmä
Levy-yhtiöt:  EMI
Aiheesta muualla
Kotisivut
  [ Muokkaa Wikidatassa ] [ ohje ]  
Anna-Maria Milana Mišić-Puukari (alk. Salminen, o.s. Mišić; s. 23. lokakuuta 1970 Espoo) on suomalainen laulaja. Hänellä on myös optikon koulutus.
Varhainen elämä

Mišićin äiti laulaja Laila Kinnunen oli vielä naimisissa näyttelijä Ville-Veikko Salmisen kanssa alkaessaan odottaa lasta, minkä vuoksi hänen isäkseen merkittiin ensin Salminen. Myöhemmin hänen äitinsä ja jugoslavialainen (nykyisin kroatialainen) muusikko Milan ”Miso” Mišić kävivät tunnustamassa lapsen isyyden. Mišić muutti iso­vanhempiensa luokse Hieta­lahteen kaksi­vuotiaana, kun hänen vanhempansa erosivat. Samassa asunnossa asui myös kaksi Mišićin enoa. Vuonna 1984 heidän vuokra-asuntonsa myytiin ja Mišić muutti iso­vanhempiensa mukana Maunulaan.
Mišić kävi Ressun lukiota, siirtyi toisella luokalla ilta­lukioon voidaakseen työskennellä päivisin kahvilassa ja jätti kahden luokan jälkeen lukion kesken. Hänen iso­isänsä kuoli tammi­kuussa 1987, ja hän muutti iso­äitinsä luota vuonna 1990.
Diskografia

Milana (1991)
Serenata (1993)
Sydän saa merkin (2001)
Väärää rakkautta (2007)
Jos itken, jos nauran (2010)
Linnun kokoinen (2016)
Yksityiselämä

Mišić oli naimisissa Vesa Puukarin kanssa. He hakivat avi­oeroa loppu­vuonna 2014. Mišić kihlautui tammi­kuussa 2020 loma­matkalla Dubaissa mies­ystävänsä Juhan kanssa ja he asuvat nyt (alkuvuosi 2023) avoliitossa Kirkkonummella.
Mennessään naimisiin Puukarin kanssa Mišić poistatti ensimmäisen etunimensä "Laila" nimestään kokonaan. Sitä ennen Mišićin etunimet olivat olleet Laila Anna-Maria Milana .
Aiheesta muualla

Kuvia tai muita tiedostoja aiheesta Milana Misic Wikimedia Commonsissa
Milana Misic Magnum Live.
Milana Misic Discogsissa. (englanniksi)
Namakunde

| Namakunde Namacunde |
| --- | --- |
 Namakunde
 Koordinaatit: 17°18′22″S, 15°50′49″E 
Valtio:   Angola
Maakunta:  Cunene
Pinta-ala:  
 – Kokonaispinta-ala:  10 800 km²
Korkeus:  1 110 m
Väkiluku (2019)  (arvio):  166 135
 – Väestötiheys:  15,4 as./km²
Aikavyöhyke:  UTC+1
Infobox OKVirheellinen NIMI-arvo: 
Namakunde on kaupunki ja kunta Cunenen maakunnassa Angolassa. Kaupunki on raja-asema Namibiaan päin, ja se sijaitsee 25 kilometriä kaakkoon Ondjivasta. Vuoden 2019 arvion mukaan Namakunden asukasluku oli 166 135.
Namakunde lähetysasemana

Namakunde oli Reinin Lähetysseuran kolmas lähetysasema Oukwanyamassa. Sen perusti vuonna 1900 saksalainen lähetyssaarnaaja Wilhelm Ickler. Tämän alueen uskottiin tuolloin kuuluvan Saksan Lounais-Afrikkaan.
Juuri kun Ickler sai tämän lähetysaseman rakennetuksi, hän sairastui mustavesikuumeeseen ja kuoli 22. kesäkuuta 1900.
Marraskuussa 1915 saksalaisten oli lähdettävät Namakundesta, josta nyt tuli Portugalin Länsi-Afrikan ja Brittiläisen Lounais-Afrikan välinen raja-aseama. Lähetysaseman rakennukset raunioituivat myöhemmin.
Märynummen teloitukset

Vuonna 1940 paljastettu muistomerkki uhrien joukkohaudalla.
Märynummen teloitukset tapahtuivat Halikon Märynummella Suomen sisällissodan loppuvaiheessa 13. toukokuuta 1918, jolloin valkoiset teloittivat noin 50 Someron seudulta kotoisin ollut punaista tai punaiseksi epäiltyä. Teloituksista vastuullisena pidetään ruotsalaisen kreivin Carl August Ehrensvärdin komentamaa Saariston vapaajoukkoa, mutta uhrien valikoinnin ja teloitusten käytännön järjestelyt hoitivat somerolaiset suojeluskuntalaiset Saariston vapaajoukon upseerien valvonnassa. Teloitettuja oli ilmeisesti yhteensä 49, vaikka joissakin lähteissä määräksi mainitaan 50–100. Nuorimmat teloitetut olivat 17-vuotiaita.
Tapahtumat

Toukokuun alussa noin 130 Forssassa vangittuna ollutta somerolaista punaista luovutettiin Someron suojeluskunnalle. Heidät kuljetettiin kotipitäjäänsä ja pidettiin vangittuna Someron nuorisoseuraintalolla. Kuulustelujen jälkeen osa määrättiin kevättöihin paikallisille maatiloille ja osa vapautettiin. Jäljelle jäänyt noin viidenkymmenen hengen joukko marssitettiin 12. toukokuuta Kuusjokelle, jossa heidät majoitettiin yöksi Kurkelan nuorisoseuraintalolle. Seuraavana aamuna matka jatkui kohti Halikkoa. Erään tiedon mukaan vangit oli tarkoitus siirtää Halikon asemalta rautateitse Turun vankileirille, mutta jostain syystä suunnitelmiin tuli muutos ja heidät päätettiin teloittaa Märynummella. Matkan aikana ammuttiin jo kaksi vartiomiesten kanssa riitaantunutta vankia. Vankikolonna pysähtyi noin kolme kilometriä Märynummen pohjoispuolella sijaitsevaan Perälän kylään. Vangit suljettiin latoon, josta heidät kuljetettiin teloituspaikalle 10 hengen ryhmissä ja ammuttiin yksitellen.
Teloituspaikkana toimi vuonna 1901 lakkautetun venäläisen kasarmin tuntumassa sijannut metsikkö Auran ja Salon välisen maantien (nyk. seututie 224) varrella. Uhrit haudattiin paikalle kaivettuun joukkohautaan. Vuonna 1926 kasarmialueella aloitti toimintansa Halikon sairaala ja 1932 punaisten joukkohaudan yhteyteen perustettiin sairaalan hautausmaa. Joukkohaudalle pystytettiin puinen muistoristi, kunnen talvisodan jälkeen vuonna 1940 paikalle saatiin graniittinen muistomerkki.
Muuta

Märynummen teloituksista kerrotaan somerolaissyntyisen Olavi Nurmen vuonna 1982 omakustanteena julkaisemassa romaanissa Niin herkästi meni silloin ihmishenki. Kirjailija Leena Lander käsittelee tapahtumia vuonna 2010 ilmestyneessä romaanissaan Liekin lapset.
Kirjallisuutta

Lander, Leena: Liekin lapset.  Helsinki:  Siltala, 2010.  ISBN 978-952-23407-8-8.
Nurmi, Olavi: Niin herkästi meni silloin ihmishenki.  Turku:  tekijä, 1982.  ISBN 951-99366-6-1.
Tukkinen, Tauno: ”Ei kaivata takaisin tänne” : Someron ja Somerniemen punaisten henkilötappiot 1918.  Karjalohja:  tekijä, 2002.  ISBN 951-98363-3-0.
Newark (Delaware)

| Newark |
| --- | --- |

 Koordinaatit: 39°40′45″N, 75°45′29″W 
Valtio:  Yhdysvallat
Osavaltio:  Delaware
Piirikunta:  New Castle
Pinta-ala:  
 – Kokonaispinta-ala:  23,1 km²
 – Josta vettä:  0 km² (0 %)
Korkeus:  38,1 m
Väkiluku (2010):  31 454
 – Väestötiheys:  1 362 as./km²
Aikavyöhyke:  UTC–5 (kesäaika UTC–4)
 
 http://www.cityofnewarkde.us/ 
Infobox OKVirheellinen NIMI-arvo: 
Newark on kaupunki  Delawaren osavaltiossa, Yhdysvalloissa, 15 kilometriä osavaltion suurimmasta kaupungista Wilmingtonista. Se sijaitsee suunnilleen Philadelphian ja Baltimoren puolivälissä. Vuonna 2010 kaupungissa asui 31 454 asukasta.
Newarkin perustivat skotit, irlantilaiset ja walesilaiset vuonna 1694. Kaupunkioikeudet se sai Yrjö II:n aikana 1758.
Delawaren yliopisto toimii Newarkissa. Siellä on yli 16 000 perusopiskelijaa ja kolmetuhatta jatko-opiskelijaa.